ตลาดดันบจ.ดูดีเข้าตาตปท.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ตลาดออกแรงช่วย บจ.เพิ่มฟรีโฟลต 3040% เน้นบริษัทกลางใหญ่ 6070 แห่ง ที่มีโอกาสเข้า SET 100 และ บจ.ที่ซื้อขาย 15 ล้านเหรียญสหรัฐต่อวัน 
นายชนิตร ชาญชัยณรงค์ ผู้ช่วยผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลท.พยายามช่วยบริษัทจดทะเบียน (บจ.) ให้มีสัดส่วนการถือหุ้นของผู้ถือหุ้นรายย่อย (ฟรีโฟลต) เพิ่มขึ้นเฉลี่ย 3040% ซึ่งเป็นระดับที่นักลงทุนต่างชาติให้ความสนใจ โดยเป็น บจ. ขนาดกลางถึงขนาดใหญ่ 6070 แห่ง ที่มีโอกาสเข้า SET 100 และเป็น บจ.ที่มีมูลค่าการซื้อขายเฉลี่ยต่อวัน 15 ล้านเหรียญสหรัฐ 
ทั้งนี้ เกณฑ์ ตลท.ที่นำ บจ.เข้าไปคำนวณ SET 100 ปกติจะเลือกบริษัทที่มีคุณสมบัติมาทั้งหมด 170 แห่ง แล้วจะเลือกเพียง 100 แห่ง ทำให้ 70 แห่งเข้าไม่ได้ ขณะที่ทั้งตลาดมี บจ.ที่ขาดคุณสมบัติฟรีโฟลตต่ำกว่า 15% ทั้งหมด 22 บริษัท 
นายชนิตร กล่าวว่า ตลท.จะเน้นช่วย บจ.กลุ่ม 6070 บริษัทที่มีกำไรดี ส่วนของทุนพร้อม ราคาหุ้นก็ถือว่าใช้ได้ แต่ไม่รู้ว่าจะปรับตัวให้ขึ้นไปสู่ SET 100 ได้อย่างไร และบริษัทที่มีมูลค่าการซื้อขายเฉลี่ยต่อวัน 15 ล้านเหรียญสหรัฐ ให้ขยับเพิ่มฟรีโฟลต ส่วน บจ.ที่มีมูลค่าการซื้อขายต่อวันต่ำกว่า 1 ล้านเหรียญสหรัฐ ที่มีอยู่กว่า 400 แห่ง ก็ทำให้เป็นที่รู้จักของนักลงทุนทุกประเภทมากขึ้น 
สำหรับวิธีที่จะช่วยเพิ่มฟรีโฟลตนั้น มีตั้งแต่การเน้นสร้างเรื่องงานนักลงทุนสัมพันธ์ (ไออาร์) การขายหุ้นของผู้ถือหุ้นเดิมในลักษณะที่ไม่มีผลกระทบต่อราคา พร้อมนำเสนอข้อมูลแก่ผู้ลงทุน (โรดโชว์) และการจัดงานไทยแลนด์โฟกัส ที่ปีนี้จะจัดขึ้นในปลายเดือน มี.ค.นี้ 
ปัจจุบัน บจ.ใน ตลท.ทั้งหมด 28 แห่ง มีมูลค่าการซื้อขายเฉลี่ยต่อวันมากกว่า 10 ล้านเหรียญสหรัฐ ซึ่งต้นปี 2553 มีเพียงแค่ 7 แห่ง และหากเทียบกับของประเทศสิงคโปร์มีอยู่ที่ 27 แห่ง และมาเลเซียที่ 8 แห่ง 
ขณะที่ บจ.ไทยที่มีมูลค่าการซื้อขายต่อวัน 510 ล้านเหรียญสหรัฐ ปัจจุบันที่ 21 บริษัท สิงคโปร์อยู่ที่ 15 แห่ง และมาเลเซียที่ 14 แห่ง ส่วนซื้อขายระหว่าง 15 ล้านเหรียญสหรัฐ มีทั้งหมด 75 แห่ง สิงคโปร์ 82 แห่ง และมาเลเซีย 64 แห่ง